CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

50. OLDAL

AZÉRT IS TAVASZ...

> Egyszer azért is gyönyörű tavasz lesz!
> A lomha zöld folyót újra folyni látom,
> S talán úgy déltájt majd cseppen az eresz.

> Ahogy a madarak rázendítenek az ágon,
> Lassan-lassan mégis megretten a tél,
> Araszolva hátrál a hótakaró. S várom,

> Hogy tavasz-hangon rezdüljön, mi él.
> Más lesz a reggelek illata hirtelen,
> A sarat szárazra nyaldossa a szél,

> Más lesz a busz hangja, melyen érkezel
> A nap is igyekszik tovább lenni veled
> Bíztat, bátorít, s biztos, hogy ő is énekel

> Egyre magasabbról melengeti fejed.
> Aranyló hajadra lágy fényt simogat
> Apró szikrákkal üzeni, hogy szeret.

> Javítgatjuk, amit megrongált a fagy,
> Hisz a természet is ezt teszi velünk.
> Újít, javít, s még egy kis reményt hagy,

> Hogy az eltelt évektől több van hátra nekünk,
> Hogy nem volt hiábavaló semmi,
> S hogy hagyunk jelet, ha majd elmegyünk.

> Hogy ebben a tavaszban jogunk van még lenni,
> Hogy vele mi is sokkal jobbak leszünk,
> S hogy ez a tavasz , most jobb lesz, mint a többi.

> 2005

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ