CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

7. OLDAL

A SÓ

> Mosókonyhában lakott a nagyi.
> Petróleum-lámpa égett a falon...
> Egy hokedli a kis helyiség közepén
> Az volt az én ebédlő-asztalom.

> A picinyke sámlit odahúztam olykor,
> Teáskanalat nyomott a kezembe
> Kis fehér zománcos pléh-tányér
> Kék széllel, - sokszor jut eszembe.

> Kanalazok, csend van.
> A falon felhúzós ingaóra.
> Keskeny száj, horgas orr, nagy áll
> – Így emlékszem Varga nagyanyóra.

> Nem éreztem, hogy szeret, soha,
> Nem emlékszem becéző szóra.
> Emlékszem a tányérra kék széllel,
> S amit ettem belőle, - a sóra.
> Só és borzongás –
> Így emlékszem Varga nagyanyóra.

> 1977

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ