CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

48. OLDAL

SZELÍDEN I.

> Ha tudjuk érkezésed
> Rettegünk
> Belépsz az ajtón
> És tesztelünk
> Néhány halk kérdéssel
> S te visszaröffensz
> Kirohanásaid élével
> Számonkéréseid késével
> szemben
> A csend a legnagyobb
> Fegyverünk.

> A csend az egyetlen
> Fegyverünk
> Ha vitatkozni már
> Nem merünk
> Ölelésre tárt karunk
> Félszegen simogatni
> Indult két kezünk
> Lehanyatlik.
> Vétkezünk.
> A szeretet fiam,
> a szeretet,
> haragot altató
> kikelet
> én türelem-pongyolát
> felveszek
> csak ne hidd, hogy
> mindig itt leszek!
> Aggódunk érted,
> Hát kérdezünk
> Istenünk vagy
> S mást nem teszünk
> Csak szeretünk.

> 2004

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ