CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

8. OLDAL

MAGYAR AZ

> A világban szerteszét
> élve mind magyar
> aki igaz úton jár,
> érted tenni akar.

> Minden élettel
> egyként igazságos,
> s ő nem tartozik
> csak az igazsághoz.

> Ha bajban segítség
> kell, őt látod elől,
> s nem érdeklődik
> a hálád felől

> Ha van egy szelet
> fölös kenyere
> nélküled soha
> nem harapna bele

> Becsülettel munkál:
> azért gyarapodjon,
> népes asztalánál
> mást is jóllakasson

> Tanul, gyógyít, tanít,
> feltalál és kutat!
> Szalad előre,
> könnyíti az utad!

> Vissza-visszanéz,
> érted töri magát
> örül, ha téged is
> előbbre jutni lát.

> Sosem kérkedik,
> ápolja gyökerét,
> arra büszke, amit
> veled együtt elért.

> Gazdája e földnek,
> minden létet tisztel,
> ősi szeretettel,
> alázattal, hittel.

> Magot ültet érted!
> Néger? vagy tibeti?
> Fontos ez? - magyar az,
> mert áldás követi.

> 2000

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ