CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

2. OLDAL

AJÁNLÁS

> Alkotásait először kézirat formájában olvastam. Mint régi ismerős meglepett, hogy a versek között régen írt, de eddig sehol még nem látott, nem olvasott munkák mennyire mély érzésű, tiszta és őszinte költői személyiséget takarnak.
> Nem kellett sem verstanilag, sem stilisztikailag az ítész szerepét felvállalnom. Ibolya nem ragaszkodik, sőt kerüli a klasszikus költészet bevált, de mégis divatjamúlt irányait. Versel szabadon, és mégis a szabályokat olyan formában tartja szem előtt, hogy a költészetet szerető ember megtalálja benne azt a kisugárzást, ami alapjaiul szolgál az egyéniségét meghatározó líráinak, verscsengőinek, mondanivalójának. Jól megfelel a kortárs irodalomban már bevált irányelveknek.
> Felkérésének örömmel tettem eleget és szívesen olvastam és olvasom ma is írásait. Alkotásai magukban hordozzák a múltat és a jelent, és olyan formán tárja elénk jövőt, hogy elgondolkozhatunk: - sorsunkon, életvitelünkön és embertársaink mindennapjaiba vetett küzdelmén.
> Költészete számomra produktum. Esetében jól érvényesül a régi mondás: "a költő nem lesz, hanem születik". Tudom, hogy nem egyedül vagyok ezzel így, ezért merem állítani, hogy egy kisközség lakója már kibontotta szárnyát, és szabadon szárnyalva legyőzni igyekszik az irodalom kusza mesterséges és természetes akadályait. Érzem, hogy győzni fog, mert mer tenni, alkotni maradandót, újat és jót, nekünk az érző, és szépet szeretőknek.
> Eddig megjelent munkái engem igazolnak. Örülni szeretnék egy Varga Ibolya kötetnek. Szívesen gyarapítanám könyvtáram a költő gazdag érzelemvilágát hordozó könyvecskével. Így lenne teljes és egész Ibolya fáradságos irodalmi munkássága.
> Szép gesztus az Irodalmi Rádió vezetőitől, valamint maga a költőtől, hogy e nagyszerű verseket, jómagam ajánlhatom a tisztelt hallgatóságnak, az irodalmat szerető közönségnek. Külön örömömre szolgál, hogy Ibolya megfogadta tanácsom, és akár egy termékeny Istennő ihletei által szebbnél szebb verseket produkál: - "Most és mindörökké"...

> Tamás István költő
> Közművelődési és Oktatási Újságírók Szakosztálya

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ