CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

51. OLDAL

TESTÁMENTOM

> Figyelj! – ha egyszer meghalok,
> Elfújok néhány csillagot
> Mint tortán a gyertyát
> Hát csak ne sirassatok

> Figyelj! – ha egyszer meghalok
> Némák legyetek, s szótlanok
> Ha temettek, ne földeljetek
> S szóval ne méltassatok

> Figyelj! – ha egyszer meghalok
> Könnyek nélkül búcsúzzatok
> Ha ismertetek, megértitek
> Ha nem, minek hazudjatok

> Figyelj! – ha egyszer meghalok
> Három edénybe rakjatok
> Szétosztván az isteneim között:
> Gyermekeimnek adjatok

> Figyelj! – ha egyszer meghalok
> Ők érteni fogják, mire gondolok
> És ott adnak a szélnek engem
> Ahol a leginkább boldogok

> Figyelj! – ha egyszer meghalok
> Vidámak legyetek, s boldogok
> Örvendjetek a tudásért, hogy
> Én már jó helyen vagyok

> Figyelj! – ha egyszer meghalok
> És látsz egy fekete párducot
> Smaragdszemében ott ragyog:
> Valahol én is ott vagyok

> Figyelj! – mert egyszer meghalok...
> De most kellenek a szép napok
> A törődés, a tiszta gondolat
> Őszinte szeretet, társ-tudat.

> Mert a szívem még – hallod?
> Még eleven, még dobog,
> Most kell, hogy szeress
> Mert most még élek,
> Most örülök a virágnak, ha kapok
> most még... - figyelsz rám?
> – Mert most még itt vagyok!

> 2003

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ