CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

36. OLDAL

NEM ÉREK RÁ

> > Ne várjatok, mert nem megyek!
> > Bilincs szorítja lelkemet!
> > Félelmek vertek sátrakat,
> > lefizették a bátrakat.
> > Legyőzni nem bír kő követ,
> > kigúnyolják a hősöket!

> > Lelketlen hazug példaképek,
> > testvérek közé vernek éket.
> > Megvezetnek minket, mutatva az utat,
> > nyitott határunkon túl nagy lett a huzat.
> > Magukat igenlő új-díszmagyar vitézek,
> > örökül hagyva mit kavartak, lelépnek.
> > Torzlelkű gyermekünk átverve itt maradt,
> > felnőtt képmutatóink intézik sorsukat!

> > Hazug imák a címlapon!
> > Sóbiznisz-lelkű hatalom.
> > Mellé-beszéd az ételünk!
> > Megosztottság az életünk.
> > Beteg jajgat a homályba',
> > részvétre vár, de hiába,
> > pénzért kap megváltást paptól,
> > orvosnak a rossz hírért jattol.

> > Aggódás, rettegés reggelink.
> > Bemondja a TV: félj megint!
> > Védett fával fűtünk s megfagyunk!
> > Veszélyes hulladék a bútorunk!
> > Takaró nélkül nyújtózkodunk,
> > kényszerűen hova-tartozunk,
> > erőszak-közöny a vacsoránk,
> > otthontalanná tett a hazánk!
> > Kirekesztetve, sóvárgunk a koncra,
> > büszkeségünk, eszünk, félredobva!
> > Élettapasztalat turkál a kukában,
> > él feleslegesként, egyre csak butábban.
> > Tenne a hazáért, de tiltva van!
> > Hát, hogy is élhetne boldogan?

> > Szóval ne várjatok, itt nem hagyom,
> > Míg anyanyelvemen álmodom!
> > Engem ne várjatok, mert nem megyek!
> > Tenger a teendőm, eltemet!
> > Ne várjatok, mert dolgozom,
> > a lelkiismeret sírját gondozom.

> > 2001

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ