CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

13. OLDAL

AMIKOR

> Amikor már megszerezted az összes
> szükséges és elégséges engedélyt...

> Amikor már megölted az összes bálnát
> s kivágtad az utolsó fát is...
> Amikor nemzetbiztonsági okok miatt
> levadásztad már az unokád is...

> Amikor már lelőtted az utolsó pacsirtát
> hogy jobban hallhasd a saját hangodat...
> Amikor a műanyag flakonjaiddal
> bedugaszoltad az utolsó földből fakadó
> tiszta forrást is...
> Amikor megmelegedtél az utolsó fa, utolsó parazsánál
> S amikor az utolsó kis fehér műemlék-templomot is
> elvitte a hegyről akadálytalanul lezúduló áradat,
> aminek pedig a tornyába kapaszkodhattál volna...

> Amikor már az utolsó Szent helyünkre is felépítetted
> az agymosás legújabb technikai kódolóit és
> eladtad az utolsó még gondolkozó emberi lénynek
> a reklámblokkok közt valóságshow-t és szappanoperát
> okádó kikapcsolhatatlanná fejlesztett plazmatévét...

> Amikor bejelented, hogy bocs, de kudarcot vallottál,
> mert az általad kihalásra ítélt élőlények néhány most már
> genetikailag is befolyásolható és ellenőrzött egyedeinek
> szaporítási és újratelepítési, istent játszó programod
> véletlenül-készakarva nem sikerült...

> Amikor kénytelen vagy elismerni,
> hogy települhetnénk akár a Marsra is már,
> csak a légkört elhagyni nem sikerül...
> Amikor bevallod, hogy ezidáig kísérleteztél
> az életünkkel, az időnkkel, az agyi kapacitásunkkal,
> érzelmeinkkel, a szaporításunkkal, az erőnkkel,
> a befolyásolhatóságunkkal...
> A félelmeinkkel...

> Amikor már a saját fiad sem érti okaidat és szavaidat
> és a saját anyád sem ismeri már fel benned gyermekét...
> Amikor már nem sikerül újabb betegséget kiagyalnod,
> s így világmegváltóként, pénzt csinálni ellenszereidből...

> Amikor megnyerted már az utolsó háborút is,
> aminek kirobbantásához Te magad koholtál okot...
> Amikor már nem maradt egyetlen állat sem,
> amin kísérletezhetnél, hogy aztán rákend:
> ő betegített meg...

> Amikor már hiába gyártasz
> társakat magad mellé, mert már
> a klónok is hullanak az álélelmiszerektől
> és csodagyógyszereid mellékhatásaitól...
> Akkor is egyedül vagy, mert ezt akartad:
> EGYEDÜLI lenni...

> Akkor sietve gyorsan lógasd fel magad,
> mert az életet Te már akkor a semmibe vetted,
> amikor az első ártatlan bogárkát eltapostad.

> S amíg kapkodsz az utolsó általad szennyezett
> és később vegytisztított lélegzetnyi levegőért
> pörgesd le agyadban azt a bizonyos filmet
> s tedd fel a kérdést: vajon ember-e a neved?

> /2004. 05. 12.-i TV-hír a norvég bálnavadász-szezon kezdetéről,
> miszerint újabb 674 Bálna-Test-Vérünk kereskedelmi célokból való
> leöléséhez adtak ki engedélyt./

> Tudomásul kellene venni végre: itt a Földön is léteznek helyek, ahol
> „embernek” semmi keresni valója nincs!

> 2004

> Urbán Orsolya: Amikor

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ