CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

10. OLDAL

GAZDAGON

> Ha még most is fázol
> Bújj ide mellém
> Ha lenne nagykabátom
> A válladra tenném
> S ha lennél szemlesütve
> Megszeppenve ottan
> Az összes hazugságod
> Kitakarnánk onnan
> Ha szomorú vagy akkor
> Én megnevettetnélek
> És együtt örülnénk
> E béke-szigetének

> Ha lenne most kenyerem
> Jóllakatnálak
> Ha lenne telt kulacsom
> Meg is itatnálak
> S ha lenne zsebkendőm
> Megvigasztalnálak
> Ha lenne...- de most még
> Semmim se nincsen
> Csak szeretetből fűtő
> Szívem minden kincsem
> S ha még mindig fázol
> Fűtök, amíg élek
> Lelkem melegével
> Megmelengetnélek

> 1999

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ