CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

17. OLDAL

KÓROK HÁZA
1. A BALESET

> Sivított a mentőajtó, amikor bevittek.
> Weber B tipusú bokatörés, teljes ínszalag-szakadás.
> Felhőszakadás.

> Bent kell maradni. Műteni szükséges. Jaj Istenem!
> A gyerekek otthon egyedül. Apjuk úton.
> Dörög is.

> Vetkőzzek. Infúzió. Nyugtató. Adatok. Beleegyezem.
> Kit értesítsünk, hozzátartozót, ha baj van?
> Hát baj lesz?

> Látom, mert a zöld paraván rojtosan kissé lehull,
> Hogy az asztal végénél egy borotvált lábat
> Éppen vágnak.

> - Jaj a beteg meg nézi! Takarjátok már vissza!
> Az én lábam lett volna? Nem is érzem.
> Reszketek.

> 50 perc. Tolnak. Ennyire hideg van? Nyáron?
> Vacogok. Sokk – mondják. Ilyenem még nem volt.
> Huppanok.

> Kórok terme. Mellettem plusz ötven év jajgat.
> Combnyaktörés. Pelenkázzák is. Az öregotthonból.
> Senkije, semmije.

> Szembe dupla combcsont-törés. Plusz harminc év
> Amerikából várja haza unokáját. Fiát eltemette.
> Nem tudok aludni.

> 2002

> Urbán Orsolya: Kórok háza

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ