CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

42. OLDAL

ÁLMATLANUL

> > Kivet az ágy
> > egyre messzebbre.
> > Lassan már csak
> > akkor fekszem le,
> > ha épp nincs miért
> > ébren maradni.
> > Azért néha jólesne,
> > valamilyen álompor,
> > csak egy falatnyi.

> > Sose-volt szép álom,
> > hogy gyerek vagyok,
> > amire vágyom,
> > mindent megkapok.
> > Józan, bölcs anyát-apát,
> > fehérhajú nagyanyót,
> > mesélni vágyó nagyapót,
> > nyugalomnak őrző-csillagát.

> > Szerető testvért milliót,
> > vigasztalást a bánatnak,
> > csészényi tengert fodrozót,
> > vakációt a fáradtnak.
> > Rendet álmodni, békét,
> > anyám ölét, ahogy
> > engem ringat benne.
> > Álmomban nagyon szeretne,
> > s felébredni úgy, hogy
> > nem tudom a végét.

> > 2003

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ