CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

26. OLDAL

TV-FÓBIA
1. MEGSZÓLAL A TV-KÉSZÜLÉK

> Kedves nézőm!
> Talán úgy a jó, hogyha
> Csupa derűt
> Békességet
> Sugárzok és te nézed.
> Hiszed is, a világ
> Csudajó!
> Mivel nincs így
> És én nem hallom
> Amint reccsen
> Az esti futballmeccsen
> A pörkölt mogyoró,
> Neked úgy a jó.

> Én világgá viszlek
> Míg Te heverészel
> Vihogsz a viccen
> Kenyérre nincsen
> Szórod az átkot
> Mert neked az a jó

> Hogy bezárulsz végleg
> Sosem beszélgetsz
> Nem a fiaddal
> Jársz a meccsre
> Szappanoperákon
> Könnyezik az asszony
> Nem is kíváncsi már
> Se rád, se a szexre
> Sem a gyerekre

> Hogy szidod a kormányt
> Vagy a parlamentet
> Hogy kevés a béred
> Csak a szomszéd él meg
> Micsoda méreg...
> Füled csak neked van
> S én nem hallak téged

> /...Ha elzárnál egyszer
> S kezedbe vennéd sorsod
> És tennéd a dolgod
> Ahogy kell!
> Hogy maradjon
> - mint hibás képernyőm
> közepén a pont,
> ha kikapcsolsz –
> Utánad is egy jel.

> 1996

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ