CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

49. OLDAL

SZELÍDEN II.

> Csak szelíden szólj
> Ha velem beszélsz
> Hangod halk legyen
> Mint amikor a sírás fojtogat
> Vagy amikor egy gyermek kéreget
> Vagy amikor a miatyánk alatt
> Ahogyan a hangod megremeg
> Vagy ahogy egy könny csillan elő szemeden
> Szelíden szólj, csak szelíden

> Ha hozzám beszélsz
> Ha van hozzám szavad
> Szelíd legyél, mint a pirkadat
> Mi télutón dereng a hegy felett
> Elhessentve kissé a felleget
> S remegve, mint első szeretőt
> Szelíden öleli a hegytetőt
> S aztán némán átfesti a tájat
> Kell, hogy legyen egy kis alázat
> Benned, ha tudod, hogy varázslat
> Elfogadás és kis büszkeség, igen,
> Szeretettel szólj, és szelíden.
> A gyarlóság konok berkeiben
> Hinni mindig az emberiben
> Angyalként szólj, s csak szelíden.

> 2004

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ