CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

34. OLDAL

BÚCSÚ

> > Haj! Ki! Haj! Ki!
> > Ki a házból!
> > Az utcákra ki!
> > Ünneplőbe!
> > Harangoznak
> > A díszes templomba
> > Misére, misére!
> > Búcsús körmenetre.

> > Haj! Ki! Haj! Ki!
> > Ébresztő, süt a nap!
> > Szép ruhákat gyorsan!
> > Misére vár a pap!
> > Kint az utcán végig
> > Zsebsátras zsibárus
> > Vedd és vidd a sok
> > Műanyag Jézust!

> > Haj! Ki! Haj! Ki!
> > Majszolj törökmézet,
> > vattacukrot!
> > Miből készül, sose nézd meg.
> > A házi-áldással jól megfér
> > Egy pulton a popcorn
> > Meg a kommandó-készlet
> > Festett gipsz-madonna
> > És erotikus bőrkellékek

> > Haj! Ki! Haj! Ki!
> > A ringlispil itt már
> > Két hete rád vár
> > A forgóhintások is
> > Kifosztották rendre
> > Az őrizetlen kerteket
> > Most ürítik a zsebedet
> > Lagzis rock-kal az agyadat
> > Micsoda ünnep és öröm!

> > Haj! Ki! Haj! Ki!
> > A gyászmise után
> > Sírva elkönyveled
> > Hogy a részeg papnak
> > Ma sem szólt senki,
> > Hogy búcsús körmenet van
> > Nem pedig temetés
> > Hisz neked is mindegy...
> > Ennyi az egész...
> > Haj! Ki! Haj! Ki!

> > 2001

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ