CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

18. OLDAL

KÓROK HÁZA
2. MÁSNAP

> Összeszorított fogakkal tűrök. Nekem is fáj.
> Csövek, katéter. Nem kéne most látogató.
> Kínkönnyek.

> Legalább a katétert vegyék már ki! Megígérték!
> Ne lásson így a fiam. A lányaim. Itt vannak. Sápadtak.
> Undorodnak.

> Holnap. Talán jobb lesz. Most beszélgetni se.
> Ne lássatok így. Ezt most egyedül. Szemük sajnál.
> Elküldöm őket.

> Nyöszörög a kórok terme. Mennyi fájdalom.
> Menekülni kellene. Ki innen! Hol a rádióm?
> Zenét!

> Később beszélgetni próbálok. Az ébren-lévőkkel.
> Nem sikerül. Ennyi keresztet nem bírok el.
> Vissza a fejhallgatót.

> Irigykednek. Magának nem fáj? Doki szól - fakír.
> Ti nem tudjátok. Az én erőm három Istentől való.
> Gyermekeimtől.

> Aki nappal alszik, az éjjel jajgat. Maszturbál a pelenkás.
> „Jaj de fáj, jaj de fáj!” - szól utána. „Meg akarok halni!”
> -„Én is, én is” ! – kiált a másik.

> Én csak nagyon haza szeretnék menni innen!

> 2002

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ