CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

39. OLDAL

ÉBREDJETEK!

> > Ébredjetek madárkák!
> > Fürgén, berzenkedően
> > igyatok az égi harmatból
> > Aztán fürödjetek meg szépen sorban
> > az út széli porban

> > Csapatban röppenjetek a fára
> > vén platán legalsó ágaira
> > hogy aztán fegyelmezetten
> > egy spirális körbe mind
> > ahhoz szálljatok, aki odaint

> > aki a legvastagabb ág tövében
> > számba vesz, vagy nevel,
> > esetleg megáld titeket,
> > feladatot oszt, gondot old
> > Tündér? Manó? Vagy kobold?

> > Na, csak szaporábban
> > mert érkeznek a nagyok
> > szarkák, galambok, cinkék, harkály
> > s az értekezlet után füttyjel:
> > mindenki dologra! Huss el!

> > Ébredjetek emberek!
> > fürgén berzenkedve
> > igyatok az égi harmatból
> > aztán fürödjetek meg szépen sorban
> > az útszéli porban.

> > S így tisztán és vidáman,
> > igaz útnak, igaz porában
> > őszintén egy csoportba'
> > várjatok tündérre, koboldra
> > ki nyilván áldást oszt, nem átkot
> > én már megfürödtem,
> > jó volt, várok rátok!
> > Ébredjetek!

> > 2004

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ