CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

VARGA IBOLYA - SZELÍDEN

25. OLDAL

SZENNYESLÁDA

> Sürögős, sötétkék rakott-szoknya.
> Mikortól megkaptam,
> aludni is csak abban akartam,
> de Varga nagyanyónál
> ágy nekem nem jutott,
> a szennyesláda nagyobb
> rekeszébe ágyazott

> Ágyazott? Takaróra sem emlékszem.
> Csak a ruhák szennyes szagára,
> ahogy belekucorodtam éjszakára,
> ahogy a gyűlölet ostorai elől
> odamagányosodtam csöndben sírni.

> S most, hogy ezt elkezdtem leírni,
> megértem, miért van fóbiám
> az ablaktalan sötét helyektől,
> s menekülök a mozgó dobozokból.
> Most, hogy leéltem életem felét,
> most értettem meg, hogy akkor régen,
> időnként vagy mindig?
> - rám csukták a láda fedelét.

> 2001

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ